Շուկային ներկայացված հինգերրորդ մոդելը ArmPhone 0508 մոդելն է։ Այն հարմարավետության և պարզության հիանալի համադրություն է, որը կգրավի յուրաքանչյուրի ուշադրությունը։ Android 6.0 օպերացիոն համակարգով աշխատող այս մոդելը շատ հարմար է օգտագործման տեսանկյունից՝ հաղորդակցվելու, ուսանելու, ինչպես նաև պարզապես զվարճանալու համար: ArmPhone 0508 հեռախոսն ունի 4.5 դյույմանոց սենսորային էկրան, 1.0 գեգահերց քառամիջուկ պրոցեսոր և 1 գեգաբայթ օպերատիվ հիշողություն։ Հեռախոսի ներքին հիշողությունը 8 գեգաբայթ է, որը հնարավոր է ավելացնել microSD քարտի միջոցով։ ArmPhone 0505 մոդելը ունի 5 մեգապիկսել հիմնական տեսախցիկ և 2 մեգապիկսել առջևի տեսախցիկ։ Հեռախոսն աշխատում է 2 սիմ քարտով և ապահովում է 3G հասանելիություն։